ལག་ཐོག་ཁ་པར་བརྒྱུད་གནས་ཚུལ་བསྐུར་མཁན་དང་འབྱོར་མཁན་གཉིས་བར་ཉེན་ཁ་ཅན་གྱི་གནས་ཚུལ་དེ་འདྲ་ལྷགས་ཀྱི་ཡོད།དེ་ཡང་དཔེར་ན་དེའི་ནང་གསོག་འཇོག་བྱས་ཡོད་པའི་གནས་ཚུལ་ཏེ་ཁ་པར་ག་དུས་འབྱོར་ཡོད་མེད་དང་བཏང་ཡོད་མེད།འཕྲིན་ཐུང་འབྱོར་བ་དང་བཏང་བ་རིགས།འབྲེལ་བ་བྱེད་སའི་ཁ་བྱང་།དེ་བཞིན་པར་དང་བརྙན་པར་ཡིག་སྣོད་སོགས་ལ་ཉེན་ཁ་འཕྲད་ཀྱི་ཡོད།ཡིག་ཆ་འདི་དག་གིས་ཁྱེད་རང་གི་འབྲེལ་གཏུགས་བྱེད་ས་དང་སོ་སོའི་གྲོགས་པོ་དེ་བཞིན་སོ་སོ་སོགས་ཀྱི་སྐོར་གསལ་སྟོན་བྱེད་ཀྱི་ཡོད།དེར་བརྟེན་ཁྱེད་ཀྱིས་ཁ་པར་ཁ་ཤས་ཤིག་བཀོལ་སྤྱོད་བྱས་ཀྱང་གནས་ཚུལ་འདི་ཚོ་ཉེན་སྲུང་བྱེད་ཐུབ་ཡག་དཀའ་ལས་ཁག་པོ་ཆགས་ཡོད།དེང་དུས་ཀྱི་ལག་ཐོག་ཁ་པར་ནི་སྦ་ཁུག་དང་དོ་མཉམ་པའི་གློག་ཀླད་ཞིག་ཡིན།དེར་ཁྱད་ཆོས་ག་ཚོད་ཀྱི་མང་བ་ཡོད་པ་ཙམ་གྱིས་དེ་སྲིད་དུ་ཉེན་ནའང་ཆེ་བ་ཡོད།དེ་དང་ཕྱོགས་མཚུངས་དྲ་བར་མཐུད་ཐུབ་པའི་ལག་ཐོག་ཁ་པར་དེ་གློག་ཀླད་དང་དྲ་བ་ཁག་ལ་བཀོལ་སྤྱོད་བྱས་ན་འགོག་རྐྱེན་བཟོ་མཁན་གྱི་ཡོ་ཆས་ཤིག་ཆགས་ཀྱི་རེད།